****

**REPUBLIKA HRVATSKA**

**VARAŽDINSKA ŽUPANIJA**

**OPĆINA LJUBEŠĆICA**

**OPĆINSKO VIJEĆE**

KLASA: 320-02/22-01/36

URBROJ: 2186-25-01-23-23

Ljubešćica, 24. srpnja 2023.

 Na temelju članka 31. stavaka 5. i 7. Zakona o poljoprivrednom zemljištu ("Narodne novine"

broj 20/18, 115/18, 98/19 i 57/22), Programa raspolaganja poljoprivrednim zemljištem u vlasništvu Republike Hrvatske za Općinu Ljubešćica ("Službeni vjesnik Varaždinske županije" broj 126/22) na koji je Ministarstvo poljoprivrede dalo suglasnost (KLASA: 945-01/21-01/15; URBROJ: 525-07/0189-21-3) od 24. studenog 2021. godine i članka 29. Statuta Općine („Službeni vjesnik Varaždinske županije“ broj 16/21) Općinsko vijeće Općine na sjednici održanoj 24. srpnja 2023. godine, donijelo je

**ODLUKU**

**o raspisivanju javnog natječaja za zakup poljoprivrednog zemljišta**

**u vlasništvu Republike Hrvatske na području Općine Ljubešćica**

**I.**

 Raspisuje se javni natječaj za zakup poljoprivrednog zemljišta u vlasništvu države na području Općine Ljubešćica u katastarskim općinama: Ljubešćica i Kapela Kalnička, koje je Programom raspolaganja poljoprivrednim zemljištem u vlasništvu Republike Hrvatske na području Općine predviđeno za zakup.

 Zemljište koje se daje u zakup navedeno u Tablici 1., a koja se nalazi u prilogu ove Odluke i čini njezin sastavni dio, daje se na rok od 25 godina.

 Zemljište koje se daje u zakup navedeno u Tablici 2., a koja se nalazi u prilogu ove Odluke i čini njezin sastavni dio, daje se na rok od 15/25 godina.

**II.**

 Općinsko vijeće Općine Ljubešćica provest će postupak javnog natječaja prikupljanjem pisanih ponuda.

**III.**

 Početna cijena u natječaju utvrđena je na temelju Uredbe o načinu izračuna početne zakupnine poljoprivrednog zemljišta u vlasništvu Republike Hrvatske te naknade za korištenje voda radi obavljanja djelatnosti akvakulture ("Narodne novine" broj 89/18).

**IV.**

 Tekst javnog natječaja za zakup poljoprivrednog zemljišta objavljuje se na mrežnoj stranici Općine Ljubešćica.

 Općina Ljubešćica tekst javnog natječaja može objaviti i na oglasnoj ploči.

 Pisane ponude se dostavljaju Općini Ljubešćica u roku od 30 dana od objave natječaja na oglasnoj ploči i mrežnoj stranici Općine Ljubešćica.

**V.**

 Tekst javnog natječaja za zakup poljoprivrednog zemljišta u vlasništvu Republike Hrvatske na području Općine Ljubešćica sa popisom čestica, nalazi se u prilogu ove Odluke i čini njezin sastavni dio no nije predmet objave.

**VI.**

 Prijedlog Odluke o izboru najpovoljnije ponude za zakup koju utvrđuje Povjerenstvo za zakup poljoprivrednog zemljišta u vlasništvu države s popratnom dokumentacijom dostavlja se na prethodnu suglasnost Ministarstvu poljoprivrede.

 Nakon dobivanja prethodne suglasnosti Ministarstva, Odluku o izboru najpovoljnije ponude za zakup donosi Općinsko vijeće Općine Ljubešćica na prvoj sjednici općinskog vijeća koja će se održati nakon zaprimanja suglasnosti Ministarstva poljoprivrede.

**VII.**

 Stručne poslove u vezi s postupkom provedbe javnog natječaja za zakup obavlja Jedinstveni upravni odjel.

**VIII.**

 Ova Odluka stupa na snagu osmog dana od dana objave u „Službenom vjesniku Varaždinske županije“.

PREDSJEDNIK OPĆINSKG VIJEĆA

 Stjepan Ivanušec

**Tablica 1.**

**Na rok od 25 godina**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| R.BR. | Naziv katastarske općine | PTC. Br. | Broj katastarske čestice | Način uporabe katastarske čestice (katastarska kultura) | Način uporabe katastarske čestice (stvarno stanje) | Površina (ha) | Jedinična zakupnina (eur/kn) | Početna zakupnina (eur/kn) | Postotak uveć./umanj. |  Ukupna visina početne zakupnine (eur/kn) | Napomena |
| 1 | 2 | 3 | 4 | 5 | 6 | 7 | 8 | 9 | 10 | 11 |   |
|   |   |   |   |   |  |   |   | 7\*8 |   | 9+10 |   |
| 1. | Kapela Kalnička | 1. | 1722/2 | Voćnjak | Voćnjak | 1.7196 | 42,60/321 | 73,26/551,98 | 28,89/217,67 | 102,15/ 769,65 | dijelom JVD |
| 2. | Kapela Kalnička | 2. | 1722/12 | Voćnjak | Voćnjak | 0.2415 | 42,60/321 | 10,29/77,53 | 4,06/30,59 | 14,35/108,12 | dijelom JVD |
| 3. | Kapela Kalnička | 3. | 1722/14 | Voćnjak | Voćnjak | 1.5705 | 42,60/321 | 66,91/504,13 | 26,38/198,76 | 93,29/702,89 | dijelom JVD |

Sveukupna površina u natječaju u ha: 3,5316

Sveukupna početna zakupnina u natječaju u eur/kn: 209,79/ 1.580,66

**Tablica 2.**

**Na rok od 15/25 godina**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| R.BR. | Naziv katastarske općine | PTC. Br. |  |  | Broj katastarske čestice | Način uporabe katastarske čestice (katastarska kultura) | Način uporabe katastarske čestice (stvarno stanje) | Površina (ha) | Jedinična zakupnina (eur/kn) | Početna zakupnina (eur/kn) | Postotak uveć./umanj. |  Ukupna visina početne zakupnine (eur/kn) | Napomena |
| 1 | 2 | 3 |  |  | 4 | 5 | 6 | 7 | 8 | 9 | 10 | 11 |   |
|   |   |   |  |  |   |   |  |   |   | 7\*8 |   | 9+10 |   |
|  1. |  Ljubešćica |  4 |  |  |  787/2 | Livada  | Livada  | 2.2341 |  32,52/245 |  72,65/547,38 |   |   72,65/547,38 |  Dijelom JVD/obraslo-trošak krčenja 1.400,00 eur |
|  2. | Ljubešćica |  4 |  |  |  787/49 | Livada  | Livada  |  0.0955 |  32,52/245 |  3,10/23,36 |   | 3,10/23,36  | Obraslo-trošak krčenja 35,00 eur |
|  3. | Ljubešćica |  4 |  |  |  787/50 | Livada  | Livada  |  0.1010 |  32,52/245 |  3,28/24,71 |   | 3,28/24,71  | Obraslo-trošak krčenja 42,00 eur |

Sveukupna površina u natječaju u ha: 2,4306

Sveukupna početna zakupnina u natječaju u eur/kn: 79,03/ 595,45

(fiksni tečaj konverzije 1 euro = 7,53450 kuna)